На основу члана 57. Закона о јавним предузећима (“Службени гласник РС”, број 15/2016) и члана 72. Одлуке о усклађивању оснивачког акта Јавног предузећа за путеве и стамбено комуналну делатност општине Алексинац I број 011-116 од 23.09.2016. године (“Службени лист општине Алексинац” бр. 20 од 23.09.2016,), Надзорни одбор ЈП за путеве и стамбено комуналну делатност општине Алексинац, на седници од 30.11.2016. године, донео је

**С Т А Т У Т**

**ЈАВНОГ ПРЕДУЗЕЋА ЗА ПУТЕВЕ И СТАМБЕНО КОМУНАЛНУ ДЕЛАТНОСТ ОПШТИНЕ АЛЕКСИНАЦ**

**I ОСНОВНЕ ОДРЕДБЕ**

**Члан 1.**

Јавно предузеће за путеве и стамбено комуналну делатност општине Алексинац (у даљем тексту: Јавно предузеће) је правни следбеник Јавног предузећа за путеве и стамбено комуналну делтност општине Алексинац основаног 29.08.2002.године .

Јавно предузеће из става 1. овог члана основано је и послује на неодређено време, ради:

1. обезбеђивања трајног обављања делатности од општег интереса и редовног задовољавања потреба корисника комуналних услуга,

2. развоја и унапређења обављања делатности од општег интереса,

3. обезбеђивања техничко –технолошког и економског јединства система и усклађености његовог развоја;

4. стицања добити,

5. остваривања другог законом утврђеног интереса.

**Члан 2.**

Јавно предузеће је уписано у регистар привредних субјеката Решењем Агенције за привредне регистре, број БД 64689 од 01.07.2005. године.

**Циљ оснивања Јавног предузећа**

**Члан 3.**

Јавно предузеће се оснива ради обезбеђивања услова за уређивање и одржавање улица и саобраћајница; реконструкцију, одржавање, заштиту, развој и управљање локалним и некатегорисаним путевима, улицама и изградњи објеката нискоградње за које одобрење за изградњу издаје Општина, изградњу магистралних и регионалних путева и путних објеката за које одобрење издаје Министарство саобраћаја Републике Србије и ради изнаjмљивања и одржавање пословног и стамбеног простора у власништву Општине Алексинац.

Јавно предузеће за путеве и стамбено комуналну делатност општине Алексинац послује ради обезбеђивања трајног обављања делатности управљања, одржавања улица и путева на територији општине Алексинац као делатности од општег интереса и уредног задовољавања потреба крајњих корисника услуга а посебно :

* Одржавање улица, лолних путева и других јавних површина на територији општине Алексинац, што подразумева: одржавање некатегорисанух путева који се финансирају из Буџета општине Алексинац; одржавање (поправку, реконструкцију, модернизацију) коловоза и банкина, одржавање трупа и трупног појаса и остале радове неопходне за несметано и безбедно одвијање саобраћаја
* Одржавање путних објеката
* Зимско одржавање путева и улица
* Одржавање вертикалне и хоризонталне сигнализације
* Заштиту и одржавање непокретних културних добра, културно историјских локација зграда и сличних туристичких објеката.
* Изнаjмљивање и одржавање пословног и стамбеног простора у власништву општине Алексинац.

**Члан 4.**

Права и обавезе Оснивача према Јавном предузећу утврђена су Одлуком о усклађивању оснивачког акта Јавног предузећа и овим Статутом.

**Члан 5.**

Овим Статутом уређује се организација и пословање Јавног предузећа и уређују основна питања унутрашњих односа у Јавном предузећу, и то:

* податке о Оснивачу и права Оснивача;
* фирма и седиште Предузећа, печат и штамбиљ;
* одговорност за обавезе;
* заступање и представљање Јавног Предузећа;
* планирање рада и развоја;
* унутрашња организација и делатност Јавног Предузећа;
* средства Јавног предузећа и начин распоређивања добити Јавног Предузећа;
* утврђивање цена услуга Јавног предузећа;
* Органи Јавног предузећа, састав, избор, опозив органа ;
* одбрана и ванредне ситуације;
* безбедност и здравље запослених на раду;
* статусне промене и промене облика предузећа;
* заштити и унапређењу животне средине;
* обезбеђење општег интереса;
* јавност у раду;
* поремећаји у раду услед више силе и штрајк у јавном предузећу;
* општи акти предузећа;
* друге одредбе од значаја за несметано обављање делатности за коју се оснива Јавно предузеће*.*

**II ПОДАЦИ О ОСНИВАЧУ И ПРАВА ОСНИВАЧА**

**Члан 6.**

Оснивач Јавног предузећа је Скупштина општине Алексинац, улица Књаза Милоша број 169, матични број 07173075, ради обављања комуналних делатности и обезбеђивања функционисања комуналних система.

Скупштина општине Алексинац уређује и обезбеђује услове обављања комуналних делатности и функционисања комуналних система у складу са законом.

**Члан 7.**

По основу учешћа у основном капиталу Јавног предузећа, општина Алексинац, као Оснивач има следећа права:

* право управљања Јавним предузећем на начин утврђен овим Статутом;
* право учешћа у расподели добити Јавног предузећа;
* право да буду информисани о пословању Јавног предузећа;
* право да учествују у расподели ликвидационе или стечајне масе, након престанка Јавног прдузећа стечајем или ликвидацијом, а по измирењу обавеза и
* друга права у складу са законом.

**III ФИРМА, СЕДИШТЕ, ПЕЧАТ И ШТАМБИЉ ПРЕДУЗЕЋА**

**Члан 8.**

Пун назив фирме Јавног предузећа гласи:

ЈАВНО ПРЕДУЗЕЋЕ ЗА ПУТЕВЕ И СТАМБЕНО КОМУНАЛНУ ДЕЛАТНОСТ ОПШТИНЕ АЛЕКСИНАЦ

Скраћени назив фирме је:

ЈП за путеве и стамбено комуналну делатност Алексинац.

Седиште Јавног предузећа је у Алексинцу, ул. 7. Јули 12-14.

Јавно предузеће има свој печат и штамбиљ које користи у свом пословању у преписци и у другим случајевима када се појављује као субјекат у правном промету.

Печат Јавног предузећа је округлог облика пречника 30 мм на коме је исписана фирма и седиште без означавања назива улице и кућног броја.

Штамбиљ Јавног предузећа је правоугаоног облика ширине 20 мм, дужине 50 мм са текстом: у првом реду: ЈП за путеве и стамбено комуналну делатност општине Алексинац; у другом реду: ознака и број; у трећем реду: датум; у четвртом реду: седиште предузећа.

Назив Јавног предузећа на печату и штамбиљу исписан је на српском језику ћириличним писмом.

Јавно предузеће има свој заштитини знак који означава његову делатност, чији облик и изглед утврђује Надзорни одбор Јавног предузећа.

Одлуку о промени фирме, седишту, заштитиног знака, печата и штамбиља доноси Надзорни одбор Јавног предузећа уз сагласност Оснивача.

**IV ОДГОВОРНОСТ ЗА ОБАВЕЗЕ**

**Члан 9.**

Јавно предузеће је правно лице које обавља делатност од општег интереса у континуитету.

Јавно предузеће може поред делатности за чије је обављање основано да обавља и друге делатности уз сагласност Оснивача.

**Члан 10.**

Јавно предузеће у правном промету са трећим лицима има сва овлашћења и иступа у своје име и за свој рачун, и одговара за обавезе целокупном својом имовином (потпуна одговорност).

Организациони делови Јавног предузећа немају овлашћења у правном промету.

Јавно предузеће послује као јединствена радна целина.

Оснивач је дужан да обезбеди да се делатност од општег интереса из члана 3. овог Статута обавља у контунуитету.

**V ЗАСТУПАЊЕ И ПРЕДСТАВЉАЊЕ ПРЕДУЗЕЋА**

**Члан 11.**

Јавно Предузеће заступа и представља директор Јавног предузећа, без ограничења.

Директор Јавног предузећа је овлашћен да у оквиру делатности Јавног предузећа да Јавно предузеће заступа, представља, закључи уговоре и да врши све правне радње неограничено.

Директор Јавног предузећа је овлашћен да у име Јавног предузећа у оквиру делатности предузећа закључује уговоре у спољнотрговинском пословању неограничено.

**Члан 12.**

Директор, као заступник Јавног предузећа може дати другом лицу писмено пуномоћје за закључивање одређених врста уговора, као и за преузимање других правних радњи.

У случају одсутности директора или његове спречености Јавно предузеће заступа и представља радник кога директор, уз сагласност Надзорног одбора, унапред за то овласти.

Јавно предузеће потписује директор, а у случају његове одсустности или спречености, лице из предходног става овог члана.

**Члан 13.**

Директор Јавног Предузећа може дати ограничено овлашћење за заступање пред судовима и другим државним органима у оквиру регистроване делатности дипломираном правнику.

Ограничена овлашћења односе се на подношење или повлачење тужбе, признање односно одрицање од тужбеног захтева, закључења поравнања, изјављивање, повлачење или одрицање од правног лека.

**VI ПЛАНИРАЊЕ РАДА И РАЗВОЈА**

**Члан 14**.

Основе пословне политике утврђује Надзорни одбор Јавног предузећа, које се заснивају на годишњем, средњорочном и дугорочном планирању рада и развоја.

На планове рада и развоја из предходног става сагласност даје Оснивач - Скупштина општине Алексинац.

**Члан 15.**

Унапређење рада и развоја Јавног предузећа заснива се на дугорочним и средњорочном плану рада и развоја.

Плановима и програмом рада из става 1. овог члана утврђује се пословна политика и развој Јавног предузећа, одређују се непосредни задаци и утврђују средства и мере за њихово извршавање.

Планови и програми рада Јавног предузећа морају се заснивати на законима којима се уређују одређени односи у делатностима којима се бави Јавно предузеће.

**Члан 16.**

Планови и програми Јавног предузећа су :

1. Годишњи програм пословања;
2. Средњорочни план пословне стратегије и развоја Јавног предузећа;
3. Дугорочни план пословне стратегије и развоја Јавног предузећа
4. Финансијски планови и
5. Други планови и програми (посебни програми за коришћење субвенције, гаранције или других средстава).

Планови и Програми Јавног предузећа из става 1. алинеја 1, 2, 3 и 4 овог члана, достављају се Оснивачу – Скупштини општине Алексинац најкасније до 1. децембра текуће године за наредну годину.

Планови и Програми се сматрају донетим када на њих сагласност да Скупштина општине Алексинац.

**Члан 17**.

Годишњи, односно трогодишњи програм пословања Јавног предузећа садржи нарочито:

1. Планиране изворе прихода и позиције расхода по наменама;
2. Планиране набавке;
3. План инвестиција;
4. Планирани начин расподеле добити, односно планирани начин покрића губитка;
5. Елементе за целовито сагледавање цена производа и услуга;
6. План зарада и запошљавања;
7. Критеријуме за коришћење средстава за помоћ, спортске активности, пропаганду и репрезентацију;

Измене и допуне годишњег, односно трогодишњег програма пословања могу се вршити искључиво из стратешких и државних интереса или уколико се промене околности у којима Јавно предузеће послује.

**Члан 18**.

Ако Надзорни одбор Јавног предузећа до почетка календарске године не донесе годишњи, односно трогодишњи програм пословања, до доношења тог програма зараде запосленима се обрачунавају и исплаћују на начин и под условима утврђеним годишњим, односно трогодишњим програмом пословања за претходну годину.

**Члан 19**.

Јавно предузеће је дужно да Општинском већу општине Алексинац доставља тромесечне извештаје о реализацији годишњег, односно трогодишњег програма пословања.

Извештај из става 1. овог члана доставља се у року од 30 дана од дана истека тромесечја.

Јавно предузеће је дужно да Скупштини општине Алексинац доставља Годишњи извештај о реализацији годишњег програма пословања.

.

**VII УНУТРАШЊА ОРГАНИЗАЦИЈА И ДЕЛАТНОСТ ЈАВНОГ ПРЕДУЗЕЋА**

**Члан 20.**

Организација рада и пословања Јавног предузећа заснива се на рационалној подели рада, како у погледу организационих јединица, тако и послова и радних задатака које обављају поједини запослени.

**Члан 21**.

Јавно предузеће организовано као јединствена целина, а своју делатност обавља на начин да се обезбеде услови прописани Законом о комуналним делатностима, другим законима и подзаконским актима и то преко организационих јединица.

**Члан 22.**

Унутрашња организација и ситематизација послова и радних задатака у Јавном предузећу ближе се утврђује општим актом директора тј. Правилником о организацији и систематизацији послова.

Општинско веће општине Алексинац даје сагласност на претходну сагласност броја запослених.

**Члан 23.**

Јавно предузеће је дужно да делатност од општег интереса за коју је основано обавља на начин којим се обезбеђује редовно, континуирано и квалитетно пружање услуга крајњим корисницима.

Оснивач је дужан да обезбеди да се делатност од општег интереса обезбеди у континуитету.

**Пословање по тржишним условима**

**Члан 24.**

Јавно предузеће послује по тржишним условима ради стицања добити, у складу са законом.

**Несметано функционисање постројења и опреме**

**Члан 25.**

Јавно предузеће је дужно да предузима мере и активности за редовно одражавање и несметано функционисањe постројења и других објекта неопходних за обављање своје делатности, у складу са законом и другим прописима којима се уређују услови обављања делатности од општег интереса због које је основано.

**Пружање услуга корисницима са територије других општина**

**Члан 26.**

У обављању своје делатности Јавно предузеће своје производе и услуге може испоручивати, односно пружати и корисницима са територије других општина и градова, под условом да се ни на који начин не угрожава редовно, континуирано и квалитетно снабдевање крајњих корисника са територије општине Алексинац.

Испоруку производа и пружање услуга из става 1. oвог члана Јавно предузеће обавља у складу са посебно закљученим уговорима.

**Поремећаји у пословању**

**Члан 27.**

У случају поремећаја у пословању Јавног предузећа, Скупштина општине, може предузети мере прописане законом, ради обезбеђења услова за несметано функционисање Јавног предузећа и обављање делатности од општег интереса, у складу са законом а нарочито:

- разрешење Надзорног одбора и директора;

- ограничење у погледу права располагања појединим средствима у јавној својини;

- друге мере одређене законом којим се уређују услови и начин обављања делатност од општег интереса.

**Члан 28.**

У случају поремећаја у пословању Јавног предузећа, Општинско веће, може предузети мере прописане законом, којима ће обезбедити услове за несметан рад и пословање предузећа у обављању делатности од општег интереса, у складу са законом, а нарочито:

- промену унутрашње организације Јавног предузећа.

**Делстност Јавног предузећа**

**Члан 29.**

Претежна делатност Јавног предузећа је:

42.11- изградња путева и аутопутева.

Поред претежне делатности Јавно предузеће обавља и следеће делатности:

* + 42.13 Изградња мостова и тунела
* 43.11 Рушење објеката
* 43.12 Припрема градилишта
* 43.21 Постављање електричних инсталација
* 43.99 Остали непоменути специфични грађевински радови
* 41.20 Изградња стамбених и нестамбених зграда
* 42.21 Изградња цевовода
* 43.91 Кровни радови
* 42.91 Изградња хидротехничких објеката
* 42.99 Изградња осталих непоменутих грађевина
* 42.22 Изградња електричних и телекомуникационих водова
* 43.29 Остали инсталациони радови у грађевинарству
* 43.22 Постављање водоводних, канализационих, грејних и климатизационих система
* 43.31 Малтерисање
* 43.32 Уградња столарије
* 43.33 Постављање подних и зидних облога
* 43.34 Бојење и застакљивање
* 43.39 Остали завршни радови
* 43.99 Остали непоменути специфични грађевински радови
* 49.41 Друмски превоз терета
* 52.21 Услужне делатности у копненом саобраћају
* 77.32 Изнајмљивање и лизинг машина и опреме за грађевинарство
* 62.03 Управљање рачунарском опремом
* 63.11 Обрада података, хостинг и сл.
* 71.12 Инжењерске делатности и техничко саветовање
* 70.22 Консултантске активности у вези с пословањем и осталим управљањем
* 74.90 Остале стручне, научне и техничке делатности
* 81.10 Услуге одржавања објеката
* 81.21 Услуге редовног чишћења зграда
* 81.22 Услуге осталог чишћења зграда и опреме
* 81.29 Услуге осталог чишћења
* 38.11 Скупљање отпада који није опасан
* 38.12 Скупљање опасног отпада
* 38.21 Третман и одлагање отпада који није опасан
* 38.22 Третман и одлагање опасног отпада
* 39.00 Санација, рекултивација и друге услуге у области управљања отпадом

- 96.09 Остале непоменуте личне услужне делатности.

* Изнаjмљивање и одржавање пословног и стамбеног простора у власништву општине Алексинац.

Јавно предузеће може без уписа у регистар да врши и друге делатности које служе обављању претежне делатности, уколико за те делатности испуњава услове предвиђене законом.

О промени делатности Јавног предузећа као и о обављању других делатности које служе обављању претежне делатности, одлучује Надзорни одбор, уз сагласност Оснивача, у складу са Законом.

**VIII ИМОВИНА ЈАВНОГ ПРЕДУЗЕЋА И НАЧИН РАСПОРЕЂИВАЊА ДОБИТИ ЈАВНОГ ПРЕДУЗЕЋА**

**Члан 30.**

Основни капитал Јавног предузећа утврђен је Одлуком о усклађивању Оснивачког акта Јавног предузећа.

Основни новчани капитал је удео Оснивача, као јединог члана са 100% учешћа у уплаћеном основном новчаном капиталу Јавног предузећа.

Износ основног новчаног капитала уписује се у одговарајући регистар Агенције за привредне регистре и представља уписани новчани капитал Јавног предузећа.

Усклађивање основног капитала Јавног предузећа врши се у складу са Законом.

Вредност неновчаног улога оснивача утврђује се на основу Одлуке о усклађивању оснивачког акта Јавног предузећа.

**Члан 31.**

Имовину Јавног предузећа чине право својине на покретним и непокретним стварима, новчана средства и хартије од вредности и друга имовинска права, која су пренета у својину Јавног предузећа у складу са Законом укључујући и право коришћења на стварима у јавној својини.

Стварима у јавној својини које је Оснивач уложио у Јавно предузеће преносом права коришћења, без преноса права својине, Јавно предузеће не може да располаже, нити да их даље уступа на коришћење без сагласности Оснивача.

Јавно предузеће управља и располаже својом имовином у складу са Законом, Оснивачким актом и овим Статутом.

**Члан 32.**

Средства у јавној својини могу се улагати у капитал Јавног предузећа, у складу са законом и актима Скупштине општине Алексинац.

По основу улагања средстава из става 1. овог члана општина Алексинац стиче уделе у Јавном предузећу, као и права по основу тих удела.

Каптал у Јавном предузећу подељен на уделе уписује се у регистар Агенције за привредне регистре.

**Члан 33.**

О повећању или смањењу основног капитала Јавног предузећа одлучује Скупштина општине Алексинац, као Оснивач у складу са законом.

**Члан 34.**

ЈавноПредузеће у обављању својих делатности, стиче и прибавља средства из следећих извора:

* продајом производа и услуга;
* из кредита;
* из донација и поклона;
* из буџета оснивача и буџета Републике Србије;
* из осталих извора, у складу са законом.

**Расподела добити и покриће губитка**

**Члан 35.**

Јавно предузеће остварује приходе и стиче добит продајом производа и вршењем услуга на тржишту.

Добит се утврђује годишњим финансијским извештајем у складу са Законом и Правилником о рачуноводству о утврђивању и расподели добити коју доноси Надзорни одбор на предлог директора.

**Члан 36.**

Уколико предузеће по завршном рачуну за претходну годину оствари добит, Јавно предузеће је дужно да део остварене добити уплати у Буџет општине Алексинац, у року који одреди Општина Алексинац у складу са Законом и Одлуком о буџету општине Алексинац за наредну годину.

Јавно предузеће може одлучити уз сагласност Оснивача да целокупну добит уложи у повећање вредности имовине Јавног предузећа.

**Члан 37.**

Уколико по годишњем обрачуну предузеће искаже губитак, Надзорни одбор у складу са важећим прописима доноси одлуку о покрићу губитка.

Покриће губитка врши се на терет нераспоређене добити из ранијих година.

**IX УТВРЂИВАЊЕ ЦЕНА УСЛУГА ЈАВНОГ ПРЕДУЗЕЋА**

**Елементи за утврђивање цена услуга**

**Члан 38.**

Елементи за образовање цена производа и услуга Јавног Предузећа уређују се посебном одлуком коју доноси Надзорни одбор, уз сагласност Оснивача, у складу са законом.

**Цене производа и услуга предузећа**

**Члан 39.**

Елементи за одређивање цена комуналних услуга су:

1. Пословни расходи исказани у пословним књигама и финансијским извештајима;
2. Расходи за изградњу и реконструкцију објеката комуналне инфраструктуре и набавку опреме, према усвојеним програмима и плановима вршиоца комуналне делатности на које је јединица локалне самоуправе дала слагласност;
3. Добит вршиоца комуналне делатности.

Средства која су намењена за финансирање обнове и изградње објекта комуналне инфраструктуре исказују се посебно и могу се употребити само за те намене.

**Усвајање захтева за измену цена**

**Члан 40.**

Јавно предузеће је обавезно да захтев за измену цена производа и услуга укључи у свој Годишњи програм пословања у складу са Одлуком о усклађивању Оснивачког акта Предузећа.

Када се заначајније промене вредности елемената, који су укључени у методологију за обрачунавање цена, Јавно предузеће може да током пословне године да Оснивачу поднесе детаљно образложен захтев за одобрење измене цена комуналних услуга, зајдно са изменама годишњег програма пословања.

Измене годишњих програма пословања са предлогом за измену цена достављају се Скупштини општине Алексинац.

Општинско веће даје сагласност на Одлуку о ценама комуналиних услуга.

**X ОРГАНИ ПРЕДУЗЕЋА**

**Члан 41.**

Органи Јавног Предузећа су:

* Надзорни одбор и
* Директор Предузећа

**Састав Надзорног одбора**

**Члан 42.**

Надзорни одбор Јавног предузећа има три члана, од којих је један председник.

Председника и чланове Надзорног одбора Јавног предузећа, од којих је један члан из реда запослених именује Скупштина општине Алексинац, на период од четири године, под условима, на начин и по поступку утврђеним законом, Статутом општине и Одлуком о усклађивању Оснивачког акта Јавног предузећа.

Један члан Надзорног одбора именује се из реда запослених од стране свих запослених у Јавном предузећу тајним гласањем.

**Услови за чланове Надзорног одбора**

**Члан 43.**

За председника и члана Надзорног одбора именује се лице које испуњава следеће услове:

-Да је пунолетно и пословно способно;

-Да има стечено високо образовање трећег или другог степена, односно на основним студијама у трајању од најмање 4 године односно на основним академским студијама у обиму од најмање 240ЕСПБ бодова, мастер академским студијама, специјалистичким академским студијама или специјалистичким струковним студијама;

-Да има најмање пет година радног искуства на пословима за које се захтева високо образовање из тачке 2 овог члана;

-Да има најмање три године искуства на пословима који су повезани са пословима Јавног предузећа;

-Да познаје област корпоративног управљања или област финансија;

-Да није осуђивано казну затвора од најмање 6 месеци;

-Да му није изречена мера безбедности у складу са законом којим се уређују кривична дела и то :

-обавезно психијатријско лечење и чување у здравственој установи;

-обавезно психијатријско лечење на слободи;

-обавезно лечење наркомана;

-обавезно лечење алкохоличара;

-забрана вршења позива, делатности и дужности.

Председник и чланови Надзорног одбора дужни су да се додатно усавршавају у области корпоративног управљања у складу са Програмом за додатно стручно усавршавање који утврђује Влада Републике Србије.

**Члан 44.**

Представник запослених у Надзорном одбору мора испуњавати услове из члана 43. овог Статута, као и два додатна услова:

1. Да није био ангажован у вршењу ревизије финансијских извештаја Јавног предузећа у последњих пет година и
2. Да није члан политичке странке.

**Члан 45.**

Надзорни одбор и директор Јавног предузећа не могу предлагати представника запослених у Надзорном одбору.

**Престанак мандата чланова Надзорног одбора**

**Члан 46.**

Мандат председнику и члановима Надзорног одбора престаје истеком периода на који су именовани, оставком или разрешењем.

Председник и чланови Надзорног одбора разрешавају се пре истека периода на који су именовани, уколико:

- Јавно предузеће не достави оснивачу на сагласност годишњи, односно трогодишњи програм пословања у роковима прописаним законом;

- Надзорни одбор пропусти да предузме неопходне мере пред надлежним органима у случају постојања основане сумње да одговорно лице Јавног Предузећа делује на штету Јавног Предузећа несавесним понашањем или на други начин:

- Се утврди да делује на штету Јавног предузећа несавесним понашањем или на други начин;

-У току трајања мандата буде осуђен на условну или безусловну казну затвора;

Председник и чланови Надзорног одбора којима је престао мандат, дужни су да врше своје дужности до именовања новог Надзорног одбора, односно до именовања новог председника или члана Надзорног одбора, а најдуже шест месеци.

**Надлежност Надзорног одбора**

**Члан 47.**

Надзорни одбор врши следеће послове:

1. Доноси дугорочни и средњорочни план пословне стратегије и развоја и одговоран је њихово спровођење;
2. Доноси годишњи односно трогодишњи програм пословања Јавног предузећа, усклађен са дугорочним и средњорочним планом пословне стратегије и развоја из тачке 1) овог члана;
3. усваја извештај о степену реализације годишњег, односно трогодишњег програма пословања;
4. усваја тромесечни извештај о степену усклађености планираних и реализованих активности;
5. усваја финансијске извештаје;
6. доноси Статут Јавног предузећа;
7. надзире рад директора;
8. успоставља, одобрава и прати рачуноводство, унутрашњу контролу, финансијске извештаје и политику управљања ризицима;
9. доноси одлуку о расподели добити Јавног предузећа, односно начину покрића губитка;
10. доноси инвестиционе програме и критеријуме за инвестициона улагања;
11. Даје сагласност директору за предузимање послова или радњи у складу са законом , Статутом и одлуком оснивача;
12. Доноси одлуку о давању или одузимању прокуре;
13. Закључује уговор о раду са директором у складу са законом којим се уређује радни односи;
14. Доноси одлуку о располагању (прибављање и отуђење) средства у јавној својини која су пренета у својину јавног предузећа, велике вредности, која је у непосредној функцији обављања делатности од општег интереса, утврђених оснивачким актом;
15. Доноси одлуку о висини цена услуга;
16. Одлучује о улагању капитала Јавног предузећа;
17. Одлучује о статусним променама Јавног предузећа;
18. Одлучује о оснивању зависних друштва капитала;
19. Одлучује о смањењу и повећању капитала Јавног предузећа;
20. Одлучује о издавању, продаји и куповини удел, као и продаји удела у Јавном предузећу или куповини удела или акција у другом предузећу, односно привредном друштву;
21. Доноси акт о исплати стимулације директора;
22. Врши друге послове у складу са законом, Оснивачким актом и Статутом.

Одлуке из става 1. Тачка 1), 2), 6), 9), 14), 19), 20) и 22) овог члана Надзорни одбор доноси уз сагласност Скупштине општине Алексинац.

Одлуке из става 1. Тачка 16), 17) и 18) овог члана Надзорни одбор доноси уз претходну сагласност Скупштине општине Алексинац.

Ослуке из става 1. Тачка 15) и 21) овог члана Надзорни одбор доноси уз сагласност Општинског већа.

**Члан 48.**

Надзорни одбор одлучује већином гласова.

Надзорни одбор не може пренети право одлучивања о питањима из свог делокруга на директора или друго запосленог у Јавном предузећу.

**Члан 49.**

Председник и чланови Надзорног одбора имају право на одговарајућу накнаду за рад у Надзорном одбору.

Висину накнаде из става 1. овог члана утврђује оснивач у складу са подзаконским актима.

**Права, обавезе и одговорности директора**

**Члан 50.**

Директора Јавног предузећа именује Скупштина општине Алексинац на период од четири године, а на основу спроведеног Јавног конкурса.

Директор Јавног предузећа заснива радни однос на одређено време.

Директор предузећа је функционер који обавља јавну функцију.

Директор не може имати заменика.

**Надлежност директора**

**Члан 51.**

Директор Предузећа врши следеће послове:

1) представља и заступа Јавно Предузеће;

2) организује и руководи процесом рада;

3) води пословањ Јавног Предузећа;

4) одговара за законитост рада Јавног Предузећа, за реализацију одлука и других аката Скупштине општине, председника општине и Општинског већа;

5) предлаже дугорочни и средњорочни план пословне стратегије и развоја Јавног предузећа и одговоран је за њихово спровођење;

6) предлаже годишњи, односно трогодишњи програм пословања Јавног предузећа и одговоран је за његово спровођење

7) предлаже финансијске извештаје;

8) предлаже доношење посебног програма коришћења средстава из буџета општине ( субвенције, гаранције или коришћење других средстава);

9) извршава одлуке Надзорног одбора;

10) бира представнике Јавног предузећа у скупштини друштва капитала чији је једини власник Јавно предузеће, по претходно прибављеној сагласности Скупштине општине;

11) доноси Акт о сиситематизацији;

12) предлаже Надзорном одбору доношење одлука и других аката из делокруга директора;

13) одлучује о појединачним правима, обавезама и одговорностима запослених у складу са законом , Колективним уговором и Статутом предузећа;

14) доноси План набавки за текућу годину;

15) доноси одлуке у поступцима јавних набавки и набавки на које се не примењује Закон о јавним набавкама;

16) врши друге послове утврђене законом, Оснивачким актом и Статутом Јавног предузећа.

**Услови за избор директора**

**Члан 52.**

За директора Јавног предузећа може бити именовано лице које испуњава обавезне услове:

1) да је пунолетно и пословно способно;

2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3) да има најмање пет година радног искуства на пословима за које се захтева високо образовање из тачке 2) овог члана;

4) да има најмање три године радног искуства на пословима који су повезани са пословима јавног предузећа;

5) да познаје област корпоративног управљања;

6) да има радно искуство у организовању рада и вођењу послова;

7) да није члан органа политичке странке, односно да му је одређено мировање у вршењу функције у органу политичке странке;

8) да није осуђивано на казну затвора од најмање шест месеци;

9) да му нису изречене мере безбедности у складу са законом којим се уређују кривична дела, и то:

(1) обавезно психијатријско лечење и чување у здравственој установи;

(2) обавезно психијатријско лечење на слободи;

(3) обавезно лечење наркомана;

(4) обавезно лечење алкохоличара;

(5) забрана вршења позива, делатности и дужности.

**Зарада директора**

**Члан 53.**

Директор има право на зараду, а може имати право на стимулацију у складу са подзаконским актом.

Одлуку о исплати стимулације доноси Надзорни одбор Јавног предузећа уз сагланост Општинског већа.

**Поступак именовања директора**

**Члан 54.**

Директор Јавног предузећа именује се након спроведеног Јавног конкурса у складу са законом, подзаконским актима, Статутом Општине и Одлуком о усклађивању оснивачког акта Јавног предузећа.

Јавни конкурс спроводи Комисија за спровођење конкурса за избор директора коју образује Скупштина општине Алексинац.

Комисија за избор директора има пет чланова од којих је један председник.

Одлуку о спровођењу конкурса за избор директора Јавног предузећа доноси Скупштина општине на предлог Општинског већа.

Оглас о јавном конкурсу садржи нарочито: податке о Јавном предузећу, пословима, условима за именовање директора Јавног предузећа, месту рада, стручној оспособљености, знањима и вештинама које се оцењују у изборном поступку и начину њихове провере, року у коме се подносе пријаве, податке о лицу задуженом за давање обавештења о Јавном конкурсу, адресу на коју се пријаве подносе, као и податке о доказима који се прилажу уз пријаву.

Оглас о јавном конкурсу објављује се у „Службеном гласнику Републике Србије”, у „ „Службеном листу општине Алексинац“ и у најмање једним дневним новинама које се дистрибуирају на целој територији Републике Србије, као и на интернет страници општине Алексинац.

Рок за објављивање Огласа у „Службеном гласнику Републике Србије”, у „ „Службеном листу општине Алексинац“ не може бити дужи од 8 дана од дана доношења Одлуке о спровођењу Јавног конкураса за избор директора Јавног предузећа.

Пријава на Јавни конкурс за избор директора Јавног предузећа подноси се у року од 30 дана од дана објављивања Јавног конкурса у „Службеном гласнику Републике Србије”.

Решење о именовању директора је коначно.

Решење о именовању директора Јавног предузећа са образложењем, објављује се у „Службеном листу РС“, „Службеном листу општине Алексинац и на интернет страници општине Алексинац.

Именовани кандидат дужан је да ступи на функцију у року од осам дана од дана објављивања решења о именовању у „Службеном листу РС“.

Рок из претходног става из нарочито оправданих разлога, може се продужити за још осам дана.

**Мандат директора и оставка**

**Члан 55.**

Мандат директора престаје истеком периода на који је именован, оставком или разрешењем.

Поступак за именовање доректора покреће се шест месеци пре истека периода на који је именован, односно у року од 30 дна од дана подношења оставке или разрешења.

Оставка се у писаној форми подноси Скупштини општине Алексинац.

**Разрешење директора**

**Члан 56.**

Предлог за разрешење директора може поднети Општинско веће или Надзорни одбор Јавног предузећа Преко надлежне општинске управе.

Предлог за разрешење мора бити образложен са прецизно наведеним разлозима због којих се предлаже разрешење и доставља се директору који има право да се у року од 20 дана изјасни о разлозима због којих се предлаже разрешење.

Пошто директору пружи прилику да се изјасни о постојању разлога за разрешење и утврди потребне чињенице, Општинско веће, предлаже Скупштини општине доношење одговарајућег решења.

Против решења о разрешењу директор Јавног предузећа нема право жалбе, већ има право да покрене управни спор.

**Члан 57.**

Скупштина општине Алексинац разрешава или може разрешити директора Јавног предузећа под условима предвиђеним законом.

**Суспензија директора**

**Члан 58.**

Уколико против директора ступи на снагу оптужница за кривична дела против привреде, правног саобраћаја или службене дужности, Скупштина општине Алексинац доноси решење о суспензији.

Суспензија траје док се поступак правоснажно не оконча.

**Вршилац дужности директора**

**Члан 59.**

Скупштина општине Алексинац именује вршиоца дужности директора до именовања директора Јавног предузећа по спроведеном Јавном конкурсу или у случају суспензије директора.

Вршилац дужности може бити именован на период који није дужи од једне године.

Исто лице не може бити два пута именовано за вршиоца дужности.

Вршилац дужности директора мора испуњавати све услове за именовање директора јавног предузећа из члана 52 овог Статута.

Вршилац дужности има сва права, обавезе и овлашћења која има директор Јавног предузећа.

**XI ОДБРАНА И ВАНРЕДНЕ СИТУАЦИЈЕ**

**Члан 60.**

Јавнопредузеће је дужно, да у оквиру своје делатности, врши и послове одбране земље који се односе на планирање, организовање, припремање и оспособљавање за рад у случају ратног и ванредног стања и одговорно је за обезбеђивање обима производње и вршење услуга у делатностима за које је регистровано, на нивоу утврђеном плановима одбране и Одлукама надлежних органа.

У случају наступања ратног стања или непосредне ратне опасности Скупштина општине Алексинац може у Јавном предузећу утврдити организацију која омогућава извршавање послова од стратешког значаја за Јединицу локалне самоуправе. Ако се успостави оваква организација Јавног предузећа она ће се примењивати док траје ратно стање или непосредна ратна опасност.

**XII БЕЗБЕДНОСТ И ЗДРАВЉЕ ЗАПОСЛЕНИХ НА РАДУ**

**Члан 61.**

Права, обавезе и одговорности у вези са безбедношћу и здрављем на раду остварују се у складу са законом и прописима донетим на основу Закона, а ближе се уређују Колективним уговором, општим актима Јавног предузећа или Уговором о раду.

**XIII СТАТУСНЕ ПРОМЕНЕ И ПРОМЕНЕ ОБЛИКА ПРЕДУЗЕЋА**

**Члан 62.**

Одлуке о статусној промени Јавног предузећа доноси Надзорни одбор Јавног предузећа уз сагласност Оснивача.

О предложеној статусној промени Јавног предузећа Надзорни одбор прибавља мишљење запослених.

**Члан 63.**

Јавно предузеће може променути облик организованости у други ако испуњава услове за оснивање тог облика организованости утврђен законом.

Одлуку о промени облика организованости Јавног предузећа доноси Надзорни одбор Јавног предузећа уз сагласност Оснивача.

**XIV ЗАШТИТА ЖИВОТНЕ СРЕДИНЕ**

**Члан 64.**

Запослени у Јавном предузећу и његови органи дужни су да организују обављање делатности на начин којим се осигурава безбедност у раду као и да спроведе потребне мере заштите на раду и заштите радне средине.

**Члан 65.**

Јавно предузеће је дужно да у обављању делатности чува вредности природе и обезбеђује потребне услове за заштиту и унапређење човекове средине и да спречава узроке и отклања штетне последице које угрожавају природне и радом створене вредности човекове средине.

**Члан 66.**

Ради заштите животне средине, Јавно предузеће је дужно нарочито:

* да обезбеђује стално праћење стања у погледу заштите животне средине;
* да планира, организује и остварује заштиту и унапређивање животне средине;
* да организује благовремено и систематско обавештавање органа Јавног Предузећа, запослених у Јавном предузећу и надлежних државних органа и овлашћених

институција о настанку или могућности настанка ситуација које угрожавају животну средину.

**Члан 67.**

Надзорни одбор Јавног предузећа, на предлог директора Јавног предузећа, усваја мере и одлучује о обезбеђивању средстава за заштиту животне средине.

**Члан 68.**

Заштита животне средине и права, обавезе и одговорности запослених у Јавном предузећу у спровођењу прописа и организовању и спровођењу мера из области заштите животне средине уређују се општим актом Предузећа.

**XV ОБЕЗБЕЂЕЊЕ ОПШТЕГ ИНТЕРЕСА**

**Члан 69.**

Ради обезбеђења општег интереса у делатности за коју је Јавно предузеће основано, Скупштина општине Алексинац даје сагласност на:

-Статут Јавногпредузећа;

-давање гаранција, авала, јемства, залога и других средстава обезбеђења за послове који нису из оквира делатности од општег интереса;

- располагање (прибављање и отуђење) средствима у јавној својини која су пренета у својину Јавног предузећа, веће вредности, која је у непосредној функцији обављања делатности од општег интереса

- улагања капитала;

- статусне промене;

- акт о процени вредности капитала и исказивању тог капитала у акцијама, као и на програм и одлуку о својинској трансформацији и

- друге одлуке којима се уређује обављање делатности од општег интереса у складу са законом и Одлуком о оснивању.

**XVI ЈАВНОСТ У РАДУ ПРЕДУЗЕЋА**

**Члан 70.**

Рад Јавног преузећа је јаван.

За јавност рада Јавног предузећа одговоран је директор Јавног предузећа.

Јавно предузеће дужно је да на својој интернет страници објави:

1. радне биографије чланова Надзорног одбора и директора;
2. организациону структуру;
3. годишњи односно трогодишњи програм пословања, као и све његове измене и допуне, односно извод из тог програма ако јавно предузеће има конкуренцију на тржишту;
4. тромесечне извештаје о реализацији годишњег, односно трогодишњег програма пословања;
5. годишњи финансијски извештај са мишљењем овлашћеног ревизора;
6. друге информације од значаја за јавност.

**Члан 71.**

Извештавањезапослених врши се*:*

* истицањем на огласну таблу Јавног Предузећа дневног реда седница Надзорног одбора;
* објављивањем на интернет страници усвојеног годишњег програма пословања Јавног предузећа
* на други погодан начин.

**Доступност информација**

**Члан 72.**

Доступност информација од јавног значаја за Јавно предузеће врши се у складу са одредбама Закона који регулише област слободног приступа информацијама од јавног значаја.

**Пословна тајна**

**Члан 73.**

Пословном тајном сматрају се исправе и подаци утврђени одлуком директора предузећа или Надзорног одбора Јавног Предузећа чије би саопштавање неовлашћеном лицу било противно пословању Предузећа и штетило његовом пословном угледу и интересима.

Чланови Надзорног одбора, директор као и запослени у Јавном предузећу обавезни су да податке који представљају пословну тајну чувају за време трајања њихове функције односно радног односа, као и две године после престанка функције, односно радног односа.

**ХVII ПОРЕМЕЋАЈИ У РАДУ УСЛЕД ВИШЕ СИЛЕ И ШТРАЈК У ЈАВНОМ ПРЕДУЗЕЋУ**

**Члан 74.**

У случају поремећаја у пословању Јавног Предзећа, Скупштина општине, моће предузети мере прописане законом, ради обезбеђења услова за несметано функционисање и обављање делатности од општег интереса, а нарочито:

-промену унутрашње организације Јавног прдузећа;

-разрешење Надзорног одбора и директора и именовање привременог органа

Јавног предузећа;

-ограничење права појединих делова Јавног предузећа да иступају у правном промети са трећим лицима;

-ограничење у погледу права располагања појединим средствима у јавној

својини;

-друге мере одређене законом којима се одређује делатност од општег

интереса.

**Члан 75.**

За време ратног стања или непосредне ратне опасности, у складу са одлуком Владе, Скупштина општина Алексинац може Јавном предузећу утврдити организацију за извршавање послова од стратешког значаја за републику Србију или општину Алексинац.

**Остваривање права на штрајк**

**Члан 76.**

Штрајк је прекид рада који запослени организују ради заштите својих професионалних и економских интереса по основу рада.

У Јавном предузећу право на штрајк запослени остварују у складу са Законом, Колективним уговором и Посебним актом оснивача.

У случају штрајка запослених Јавног предузећа, мора се обезбедити минимум процеса рада у обављању делатности од општег интереса.

Минимум процеса рада посебном одлуком утврђује Скупштина општине, у складу са Законом.

У случају немогућности одређивања минимума процеса рада у Јавном предузећу Скупштина општине Алексинац ако оцени да могу наступити штетне последице за живот и здравље људи или њихову безбедност или безбедност имовине или друге штетне неотклоњиве последице, може предузети неопходне мере и то:

- увођењем радне обавезе;

-радним ангажовање запослених из других техничко-технолошких система или запошљавање и радно ангажовање нових лица;

-покретањем поступка за утврђивање одговорности директора, председника и чланова Надзорног одбора Јавног предузећа.

**XVIII ОПШТИ АКТИ ПРЕДУЗЕЋА**

**Члан 77.**

Општи акти Јавног Предузећа су Статут и други општи акти.

Статут је основни општи акт Предузећа којим се уређују најважнији односи и питања у Предузећу.

Статут Јавног Предузећа доноси Надзорни одбор Јавног Предузећа уз сагласност надлежног органа Оснивача Јавног Предузећа.

**Члан 78.**

Статут Јавног Предузећа може се мењати.

Предлог за измену Статута могу поднети Оснивач, Надзорни одбор, директор Јавног Предузећа.

Предлог за измену Статута разматра се на првој наредној седници Надзорног одбора по подношењу предлога.

**Члан 79.**

О изменама и допунама Статута одлучује се на начин и по поступку за доношење Статута.

**Члан 80.**

Други општи акти Јавног Предузећа (правилници, одлуке којима се на општи начин уређују одређена питања и пословници) морају бити у сагласности са Статутом.

Правилник је општи акт којим се на основу статута или непосредно на основу закона целовито уређује одређена врста унутрашњих односа у Јавном Предузећу или више врста ових односа.

Одлуком као општим актом се на општи начин уређује одређено питање или мања група питања из појединог унутрашњег односа у Јавном Предузећу.

Пословник је општи акт којим се ближе уређује рад одређеног колегијалног органа у Јавном Предузећу.

**Члан 81.**

Правилнике и одлуке којима се на општи начин уређују одређена питања доноси Надзорни одбор, ако за доношење ових аката није надлежан директор предузећа.

Пословник доноси орган Јавног предузећа чији се рад уређује пословником.

**Члан 82.**

Општи акти Јавног Предузећа мењају се на начин и по поступку који су прописани за њихово доношење.

**Члан 83.**

Општи акти Јавног Предузећа ступају на снагу осмог дана од дана објављивања на огласној табли Предузећа, ако општим актом није другачије одређено.

**Члан 84 .**

Појединачни акти које доносе органи и овлашћени појединци у Јавном Предузећу морају бити у складу са општим актима Јавног Предузећа.

**Члан 85 .**

Права, обавезе и одговорности запослених из радног односа уређују се Колективним уговором Предузећа у складу са законом и актима оснивача.

Колективни уговор Јавног предузећа мора бити сагласан са законом, општим и посебним колективним уговором.

**Члан 86 .**

Директор мора обазбедити да сви општи акти буду доступни сваком запосленом.

**XIX ЗАВРШНЕ ОДРЕДБЕ**

**Члан 87**.

Јавно предузеће ће своју организацију и општа акта ускладити са одредбама овог Статута најкасније у року од 30 дана од почетка примене.

**Члан 88.**

Надзорни одбор и директор Јавног предузећа обављаће своје послове и функцију до избора органа Јавног предузећа на начин и по поступку прописаним овим Статутом.

**Члан 89.**

Тумачење одредаба овог Статута даје Надзорни одбор Јавног предузећа.

**Члан 90.**

Даном ступања на снагу овог Статута престаје да важи Статут Јавног предузећа број 423/2 који је донет на седници Управног одбора 12.04.2013.године.

**Члан 91.**

Овај Статут ступа на снагу осмог дана од дана објављивања Службеном листу општине Алексинац.

ПРЕДСЕДНИК НАДЗОРНОГ ОДБОРА:

Драган Михајловић